Klinton: SHBA të angazhuara për zgjidhjen me dy shtete dhe paqen në Lindjen e Mesme
Palestinezët kanë thënë se nuk do të kthehen në bisedime nëse Izraeli nuk pezullon ndërtimin e vendbanimeve në teritoret e pushtuara
Sekretarja amerikane e Shtetit, Hillari Klinton, riafirmoi angazhimin amerikan për zgjidhjen me dy shtete dhe paqen në gjithë Lindjen e Mesme. Korrespondeti i Zërit të Amerikës, Mohamed Elshinaui na sjell hollësi. Sekretarja e Shtetit, Hillari Klinton, thotë se rruga drejt sigurisë dhe stabilitetit për palestinezët dhe izraelitët varet nga negociatat që do të çojnë në dy shtete që të letojnë në paqe krah njeri tjetrit. Sekretarja Klinton i bëri këto deklarata të mërkurën në takimin me Grupin amerikan të Punës për Palestinën, një organizim jofitimprurës që mbron zgjidhjen paqësore të konflitit palestinezo-izraelit. Ajo riafirmoi gjithashtu qendrimin e administratës Obama se ndërtimet e vendbanimeve në teritoret e pushtuara duhet të pezullohen. Palestinezët kanë frikë se ndërtimi i vendbanimeve hebraike do t’u mohonte atyre një shtetet të fortë e të qendrueshëm. Palestinezët kanë thënë se nuk do të kthehen në tryezën e bisedimeve nëse Izraeli nuk pezullon ndërtimin e vendbanimeve në teriroret e pushtuara që nga viti 1967. Zonja Klinton thotë se megjithëse nuk ka një formulë magjike për të zgjidhur ngecjen e negociatave për shkak të ndërtimeve, Shtetet e Bashkuara po punojnë me këmbëngulje për të krijuar kushtet që negociatat të vazhdojnë. Ambasadori i Lidhjes Arabe në Uashington, Husein Hasouna, tha se është i shqetësuar për çfarë zonja Klinton nuk tha. Ambasada e Izraelit nuk i përgjegj kërkesës për komente. Por Drejtori i Komunikimit të Komitetit Hebraik Amerikan, Ben Kohen, thotë se vendbanimet janë vetëm një nga çështjet e negociatave. Ai fajëson Autoritetin Palestinez se nuk ka marrë seriozisht moratoriumin e njëanshëm izraelit për pezullimin e vendbanimeve. Moratoriumit i skadoi afati muajin e kaluar. Kohen mirëpriti deklatën e Sekretares Klinton lidhur me kufijtë e 1967 dhe shkëmbimin e teritoreve, duke e përcaktuar Izraelin si shtet hebraik, por ai tha se Autoriteti Palestinez duhet të ketë vullnetin politik për t’i bërë këto kushte funksionale. Sekretarja Klinton tha se i dërguari i posaçm amerikan, Xhorxh Miçëll do të rikthehet sëshpejti në Lindjen e Mesme për konsultime të mëtejshme.